โครงการพัฒนาแหล่งน้ำ อันเนื่องมาจากพระราชดำริ 
ช่วยพัฒนาชุมชนบ้านไทยประจัน จ.ราชบุรี เข้มแข็ง,นับตั้งแต่ปี 2534 สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ขณะดำรงพระอิสริยยศสมเด็จพระบรมโอรสาธิราชฯ ได้เสด็จพระราชดำเนินเยี่ยมราษฎร และทอดพระเนตรพื้นที่บริเวณโครงการอุทยานเฉลิมพระเกียรติไทยประจัน บ้านไทยประจัน อ.ปากท่อ จ.ราชบุรี และได้มีพระราชดำริให้กรมชลประทาน พิจารณาโครงการและการก่อสร้างแหล่งน้ำ เพื่อช่วยเหลือพื้นที่การเพาะปลูกและการอุปโภค-บริโภค ตามที่ราษฎรได้กราบบังคมทูลขอพระราชทาน ซึ่งกรมชลประทาน ได้พิจารณาวางโครงการพัฒนาแหล่งน้ำอันเนื่องมาจากพระราชดำริ ลุ่มน้ำห้วยแม่ประจันตอนบน จำนวน 6 อ่างเก็บน้ำ จากแนวพระราชดำรินี้ ก่อให้มีการพัฒนาชุมชนในด้านความเป็นอยู่ เกิดเป็นชุมชนที่เข้มแข็งในเวลาต่อมา,เพื่อสร้างประสบการณ์การเรียนรู้และนำเสนอความสำเร็จในพื้นที่จริง สถาบันส่งเสริมและพัฒนากิจกรรมปิดทองหลังพระสืบสานแนวพระราชดำริ ได้พาคณะสื่อมวลชนไปศึกษาดูงาน ชุมชนเข้มแข็งสืบสานแนวพระราชดำริ ในโครงการพัฒนาแหล่งน้ำอันเนื่องมาจากพระราชดำริ ในพื้นที่ ต.ยางหัก อ.ปากท่อ จ.ราชบุรี พร้อมพูดคุยกับตัวแทนชุมชนที่ได้รับผลประโยชน์จากอ่างเก็บน้ำอันเนื่องมาจากพระราชดำริด้วย โอกาสนี้ นายสุชาติ กาญจนวิลัย ผอ.โครงการชลประทานราชบุรี ได้กล่าวถึงความคืบหน้าของโครงการว่า โครงการพัฒนาแหล่งน้ำอันเนื่องมาจากพระราชดำรินี้ ได้จัดสร้างอ่างเก็บน้ำแล้วเสร็จจำนวน 5 แห่ง ได้แก่ อ่างเก็บน้ำบ้านพุกรูดอันเนื่องมาจากพระราชดำริ ความจุ 585,280 ลบ.ม.ช่วยเหลือพื้นที่ 1,600 ไร่, อ่างเก็บน้ำห้วยพุกรูดอันเนื่องมาจากพระราชดำริ ความจุ 270,000 ลบ.ม.ช่วยพื้นที่ 1,300 ไร่, อ่างเก็บน้ำเขาหัวแดงอันเนื่องมาจากพระราชดำริ ความจุ 612,000 ลบ.ม. ช่วยพื้นที่ 1,000 ไร่, อ่างเก็บน้ำบ้านไทยประจันอันเนื่องมาจากพระราชดำริ ความจุ 60,000 ลบ.ม.ช่วยพื้นที่ 750 ไร่ และอ่างเก็บน้ำหินสีตอนบนอันเนื่องมาจากพระราชดำริ ความจุ 1,064,000 ลบ.ม.ช่วยพื้นที่ 1,700 ไร่ และจากโครงการพระราชดำริ ทำให้พื้นที่ไม่มีปัญหาเรื่องการแย่งน้ำ และสามารถเพาะปลูกมีรายได้ ทำให้มีชีวิตที่ดีขึ้นกลายเป็นชุมชนเข้มแข็ง,โอกาสนี้ นายถวัลย์ ติ่งทอง ประธานอ่างเก็บน้ำหินสีตอนบนฯ อดีตกำนันตำบลยางหัก เปิดเผยว่า ในปี 2534 สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ได้เสด็จฯพร้อมด้วย สมเด็จพระเจ้าอยู่หัว รัชกาลที่ 10 ขณะดำรงพระอิสริยยศ สมเด็จพระบรม โอรสาธิราชฯ มาทอดพระเนตรโครงการสวนป่าสิริกิติ์ ตอนนั้นพื้นแห้งแล้ง หน้าแล้งชาวบ้านต้องเข้าป่า ตัดต้นไม้ ตัดฝืนเผาป่า พอถึงฤดูฝนจึงมาทำไร่ปลูกข้าวโพด บางปีก็เพาะปลูกอะไรไม่ได้ รายได้ไม่พอเพียง ตนจึงเป็นตัวแทนชาวบ้านในการนำเสนอปัญหาการขาดแคลนน้ำของชุมชน ต่อกรมชลประทาน เพื่อให้กราบบังคมทูลขอพระราชทานอ่างเก็บน้ำ จากนั้นจึงมีพระดำริให้จัดสร้างอ่างเก็บน้ำในจุดต่างๆ ทำให้ชีวิตของชาวบ้านในอดีตและปัจจุบันผิดกันลิบลับ สมัยก่อนรถเมล์วิ่งคนนั่งเต็ม ปัจจุบันไม่มีคนขึ้น เพราะชาวบ้านมีรถยนต์เอง มีเงินส่งเสียลูกหลานให้ร่ำเรียน มีการปลูกพืชไร่ส่งตลาดทุกวัน ชาวบ้านได้ลืมตาอ้าปาก และได้ป่าคืน ไม่มีการเข้าไปตัดไม้เผาป่าอีก นับเป็นการชุบชีวิตจริงๆ,เช่นเดียวกับ นายจัน ทองหวี ชาวบ้านยางหัก ได้บอกว่า รู้สึกซาบซึ้งในพระมหากรุณาธิคุณของสมเด็จพระเจ้าอยู่หัว รัชกาลที่ 10 ที่พระราชทานแก่พวกเรา ชาวบ้านได้อยู่ดี มีสุข ซึ่งในอดีต เพาะปลูกอะไรไม่ได้เลย บางปีปลูกได้แค่ข้าวโพด หลังจากมีการสร้างอ่างเก็บน้ำในพระราชดำริ ชีวิตชาวบ้านเปลี่ยนแปลงหน้ามือเป็นหลังมือ ในไร่ในสวนปลูกได้สารพัดอย่าง ทั้งพืชผักสวนครัว ไปถึงผลไม้ มังคุด ทุเรียน กล้วย อ้อย ทำการเกษตรได้ทั้งปี มีระบบส่งน้ำเข้าถึงสวน มีน้ำกินน้ำใช้ ชาวบ้านมีความเป็นอยู่ดีขึ้น มีรายได้ส่งลูกหลานเรียนหนังสือให้สูงขึ้น แม้กระทั่งชาวเขาเองตอนนี้ถ้าเราจะไม่มีกินก็เพราะขี้เกียจ ทุกวันนี้เราปลูกพืชได้ มีพืชผักผลไม้กินโดยไม่ต้องซื้อ.
เพื่อสร้างประสบการณ์การเรียนรู้และนำเสนอความสำเร็จในพื้นที่จริง สถาบันส่งเสริมและพัฒนากิจกรรมปิดทองหลังพระสืบสานแนวพระราชดำริ 
โครงการพัฒนาแหล่งน้ำอันเนื่องมาจากพระราชดำริ,ราชบุรี,อ่างเก็บน้ำ,กรมชลประทาน,ขาดแคลนน้ำ,อื่นๆ